ประกาศกรมวิชาการเกษตรประกาศกรมวิชาการเกษตรเรื่องเงื่อนไขการนำเข้าผลมะเขือเทศสดจากนิวซีแลนด์พ.ศ. ๒๕๕๘ กรมวิชาการเกษตรได้วิเคราะห์ความเสี่ยงศัตรูพืชของผลมะเขือเทศสดนำเข้าเพื่อการค้าจากนิวซีแลนด์เสร็จสิ้นแล้วอาศัยอำนาจตามความในมาตรา ๘ (๒) และมาตรา ๑๐ แห่งพระราชบัญญัติกักพืชพ.ศ. ๒๕๐๗ ซึ่งแก้ไขเพิ่มเติมโดยพระราชบัญญัติกักพืช (ฉบับที่ ๓) พ.ศ. ๒๕๕๑อธิบดีกรมวิชาการเกษตรโดยคำแนะนำของคณะกรรมการกักพืชจึงออกประกาศเงื่อนไขการนำเข้าผลมะเขือเทศสดเพื่อการค้าจากนิวซีแลนด์ดังต่อไปนี้ข้อ ๑ประกาศนี้เรียกว่า ประกาศกรมวิชาการเกษตร เรื่องเงื่อนไขการนำเข้าผลมะเขือเทศสดจากนิวซีแลนด์ พ.ศ. ๒๕๕๘ข้อ ๒[๑]ประกาศนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปข้อ ๓ ชนิดพืชที่อนุญาต๓.๑ ผลมะเขือเทศสด (tomato, Lycopersicon esculentum)๓.๒ ผลมะเขือเทศสดที่ได้รับอนุญาตให้นำเข้าราชอาณาจักรไทยเป็นผลเดี่ยวโดยมีหรือไม่มีส่วนของกลีบเลี้ยง(calyx) ติดอยู่บนผล หรือเป็นพวง (truss tomatoes) โดยแต่ละผลติดอยู่บนส่วนของก้าน (stem)ข้อ ๔ศัตรูพืชกักกันที่เกี่ยวข้องรายชื่อศัตรูพืชกักกันของราชอาณาจักรไทยสำหรับผลมะเขือเทศสดจากนิวซีแลนด์ปรากฏตามเอกสารแนบท้ายประกาศนี้ข้อ ๕หน่วยงานที่รับผิดชอบ๕.๑ ราชอาณาจักรไทย คือ กรมวิชาการเกษตร๕.๒ นิวซีแลนด์ คือ Ministry for Primary Industriesได้รับมอบหมายให้เป็นองค์กรอารักขาพืชแห่งชาติ (National Plant Protection Organization)อย่างเป็นทางการของนิวซีแลนด์ซึ่งต่อไปในประกาศนี้จะเรียกว่า NPPOข้อ ๖ การอนุญาตนำเข้าต้องมีใบอนุญาตนำเข้าซึ่งออกให้โดยกรมวิชาการเกษตรข้อ ๗ วิธีการขนส่งต้องส่งผลมะเขือเทศสดมาจากเมืองท่าแห่งหนึ่งในนิวซีแลนด์ไปยังเมืองท่าปลายทางในราชอาณาจักรไทยในลักษณะเป็นสินค้าขนส่งทางน้ำหรือทางอากาศข้อ ๘ แหล่งปลูกผลมะเขือเทศสดต้องเป็นผลผลิตจากนิวซีแลนด์และมาจากพื้นที่ต่าง ๆ ซึ่งNPPOกำหนดให้เป็นแหล่งปลูกสำหรับส่งออกไปยังราชอาณาจักรไทยและกรมวิชาการเกษตรได้ให้การรับรองแล้วก่อนที่จะส่งออกข้อ ๙ข้อกำหนดสำหรับการผลิต๙.๑ผลมะเขือเทศสดที่จะส่งออกไปยังราชอาณาจักรไทยต้องมาจากต้นมะเขือเทศปลูกในเรือนกระจกตั้งอยู่ณ แหล่งผลิตที่กำหนดซึ่งจดทะเบียนไว้กับ NPPO๙.๒เกษตรกรเจ้าของแหล่งผลิตที่จดทะเบียนต้องมีการบริหารจัดการศัตรูพืชแบบผสมผสานทั้งนี้ เพื่อให้เกิดความมั่นใจว่าศัตรูพืชกักกันได้รับการจัดการอย่างเหมาะสมเกษตรกรต้องมีการดำเนินการต่าง ๆ เพื่อกำจัดศัตรูพืชอย่างครบถ้วนต้องเก็บรักษาบันทึกการติดตามประชากรศัตรูพืชและการกำจัดศัตรูพืชและต้องมอบข้อมูลเหล่านี้เพื่อการตรวจพิสูจน์เมื่อได้รับการร้องขอ๙.๓ NPPO ต้องมอบข้อมูลแผนการบริหารจัดการศัตรูพืชในสวนตลอดฤดูกาลปลูกให้แก่กรมวิชาการเกษตรเมื่อได้รับการร้องขอข้อ ๑๐ข้อกำหนดสำหรับโรงคัดบรรจุผลไม้๑๐.๑ NPPOต้องจดทะเบียนและติดตามตรวจสอบโรงคัดบรรจุผลไม้ที่จะส่งออกผลมะเขือเทศสดไปยังราชอาณาจักรไทยต้องมอบบันทึกรายละเอียดการจดทะเบียนโรงคัดบรรจุผลไม้ให้แก่กรมวิชาการเกษตรเมื่อได้รับการร้องขอและต้องดำเนินการจดทะเบียนโรงคัดบรรจุผลไม้ให้เสร็จสิ้นก่อนเริ่มการส่งออก๑๐.๒โรงคัดบรรจุผลไม้ที่จดทะเบียนต้องนำผลมะเขือเทศสดมาจากแหล่งผลิตที่จดทะเบียนเท่านั้น ทั้งนี้เพื่อให้สามารถดำเนินการทวนสอบย้อนกลับแหล่งที่มาได้อย่างรวดเร็วต้องเก็บบันทึกรายชื่อของเกษตรกรที่ส่งออกผลมะเขือเทศสดไปยังราชอาณาจักรไทยและต้องมอบข้อมูลเหล่านี้ให้แก่กรมวิชาการเกษตรเมื่อได้รับการร้องขอ๑๐.๓โรงคัดบรรจุผลไม้ต้องจัดทำเอกสารมาตรฐานการปฏิบัติงานซึ่งแสดงรายละเอียดขั้นตอนเกี่ยวกับการคัดขนาดการจัดการ และการบรรจุ๑๐.๔ NPPOต้องดำเนินการตรวจสอบระบบของโรงคัดบรรจุผลไม้ก่อนจดทะเบียนโรงคัดบรรจุผลไม้นั้นและต้องตรวจสอบระบบเป็นประจำทุกปีโรงคัดบรรจุผลไม้ต้องรับผิดชอบในการเก็บรักษาข้อมูลต่าง ๆ ทั้งหมด๑๐.๕ การตรวจผลมะเขือเทศสดว่าปราศจากศัตรูพืชกักกันต้องดำเนินการภายในโรงคัดบรรจุผลไม้ที่จดทะเบียนหรือสถานที่สำหรับการตรวจสอบด้านสุขอนามัยพืชซึ่ง NPPOให้การรับรองเท่านั้นข้อ ๑๑ข้อกำหนดสำหรับพื้นที่ปลอดแมลงวันผลไม้นิวซีแลนด์ได้รับการยอมรับว่าเป็นพื้นที่ปลอดศัตรูพืชสำหรับแมลงวันผลไม้ซึ่งเป็นศัตรูพืชกักกันของราชอาณาจักรไทย๑๑.๑พื้นที่ปลอดแมลงวันผลไม้ต้องเป็นไปตามข้อกำหนดในมาตรฐานระหว่างประเทศว่าด้วยมาตรการสุขอนามัยพืช(International Standard for Phytosanitary Measures, ISPMs)ที่เกี่ยวข้อง๑๑.๒ NPPO ต้องบังคับใช้ระเบียบข้อบังคับทางกฎหมายเพื่อรักษาสถานภาพของพื้นที่ปลอดแมลงวันผลไม้ต้องดำเนินการสำรวจแบบติดตามอย่างสม่ำเสมอสำหรับแมลงวันผลไม้ศัตรูพืชกักกันของราชอาณาจักรไทยต้องแจ้งให้กรมวิชาการเกษตรทราบเป็นระยะถึงสถานภาพของแมลงวันผลไม้รวมถึงการดำเนินการที่เกี่ยวเนื่องกับการสำรวจเพื่อค้นหาและการกำจัดให้หมดสิ้นไปซึ่งแมลงวันผลไม้ในนิวซีแลนด์๑๑.๓ NPPOต้องแจ้งให้กรมวิชาการเกษตรทราบโดยทันทีถ้ามีการยืนยันพบการแพร่ระบาดของแมลงวันผลไม้ชนิดใดชนิดหนึ่งในพื้นที่ใดพื้นที่หนึ่งต้องระงับการให้การรับรองการส่งออกผลมะเขือเทศสดที่ไม่ผ่านการกำจัดศัตรูพืชจากพื้นที่นั้นมายังราชอาณาจักรไทยและต้องแจ้งให้กรมวิชาการเกษตรทราบถึงระยะเวลาสำหรับการฟื้นพื้นที่ให้กลับมาได้รับการรับรองเป็นพื้นที่ปลอดแมลงวันผลไม้อีกครั้ง๑๑.๔กรมวิชาการเกษตรสงวนสิทธิที่จะส่งพนักงานเจ้าหน้าที่เดินทางไปนิวซีแลนด์เพื่อพิสูจน์ว่าการดำเนินการฟื้นพื้นที่ที่พบการระบาดของแมลงวันผลไม้ให้กลับมาเป็นพื้นที่ปลอดแมลงวันผลไม้ประสบผลสำเร็จแล้วนิวซีแลนด์ต้องเป็นผู้รับผิดชอบค่าใช้จ่ายทั้งหมดสำหรับการเดินทางของพนักงานเจ้าหน้าที่ไปปฏิบัติภารกิจนี้ข้อ ๑๒มาตรการจัดการสำหรับแมลง tomato potato psyllid (Bactericera cockerelli)๑๒.๑ มะเขือเทศผลเดี่ยวผลมะเขือเทศสดต้องผ่านมาตรการใดมาตรการหนึ่ง ดังต่อไปนี้๑๒.๑.๑ มาตรการที่ ๑(๑) ต้องปลูกมะเขือเทศภายใต้การจัดการเชิงระบบตามเกณฑ์ปฏิบัติ เรื่องNew Zealand Code of Practice for the Management of the Tomato/Potato Psyllid Greenhouse Tomato and Capsicum Crops(๒) ผลมะเขือเทศสดต้องผ่านขั้นตอนการทำความสะอาดด้วยแปรงปัดเพื่อขจัด Bactericera cockerelli ระยะต่างๆ ที่มีชีวิตซึ่งอาจติดอยู่บนผลออกไปก่อนบรรจุในภาชนะบรรจุ(๓) NPPO ต้องตรวจสอบแหล่งผลิตที่จดทะเบียนเป็นประจำทุกปีและต้องมอบบันทึกรายละเอียดการจดทะเบียนสวนให้แก่กรมวิชาการเกษตรเมื่อได้รับการร้องขอ๑๒.๑.๒ มาตรการที่ ๒ผลมะเขือเทศสดต้องผ่านการกำจัดศัตรูพืชด้วยวิธีการที่เห็นพ้องร่วมกันเพื่อกำจัดBactericera cockerelli บนผลก่อนส่งออก๑๒.๒ มะเขือเทศผลเป็นพวงผลมะเขือเทศสดต้องผ่านการกำจัดศัตรูพืชด้วยวิธีการที่เห็นพ้องร่วมกันเพื่อกำจัดBactericera cockerelli บนผลก่อนส่งออก๑๒.๓ วิธีการกำจัด Bactericera cockerelliการรมผลมะเขือเทศสดด้วยเมทธิลโบรไมด์ (Methyl bromide) ที่อัตรากำหนดต่าง ๆ ดังต่อไปนี้ได้รับการยอมรับสำหรับกำจัด Bactericera cockerelliอุณหภูมิอัตรา (กรัมต่อลูกบาศก์เมตร)ระยะเวลา (ชั่วโมง)๒๑ องศาเซลเซียส หรือสูงกว่า๓๒๒๑๖ - ๒๐.๙ องศาเซลเซียส๔๐๒๑๑ - ๑๕.๙ องศาเซลเซียส๔๘๒ข้อ ๑๓ข้อกำหนดสำหรับบรรจุภัณฑ์และฉลาก๑๓.๑ บรรจุภัณฑ์อาจทำด้วยกระดาษลูกฟูก โพลีสไตรีน พลาสติกหรือลังไม้แบบต่าง ๆ โดยบรรจุภัณฑ์เหล่านี้เป็นวัสดุใหม่หรือแปรใช้ใหม่กรณีที่ใช้บรรจุภัณฑ์เป็นกล่องกระดาษหรือพลาสติกบรรจุภัณฑ์เหล่านี้ต้องสะอาดและใหม่เท่านั้น๑๓.๒ ต้องบรรจุในบรรจุภัณฑ์ซึ่งต้องไม่มีการปะปนของ ดิน ทรายและชิ้นส่วนของพืช เช่น ใบ กิ่งก้าน เศษซากพืช เป็นต้นหรือสิ่งอื่นใดที่มีศักยภาพนำพาศัตรูพืชกักกันได้๑๓.๓ต้องแสดงข้อมูลที่จำเป็นบนบรรจุภัณฑ์เพื่อให้การทวนสอบย้อนกลับแหล่งที่มาเป็นไปได้อย่างรวดเร็วแต่อย่างไรก็ตามอย่างน้อยที่สุดต้องมีข้อมูลดังต่อไปนี้เป็นภาษาอังกฤษบนแต่ละบรรจุภัณฑ์ ได้แก่- ประเทศแหล่งกำเนิด (เช่น ผลิตผลของนิวซีแลนด์ ผลผลิตของนิวซีแลนด์เป็นต้น)- ชื่อบริษัทส่งออก- ชื่อผลไม้ (ชื่อสามัญ)- หมายเลขทะเบียนโรงคัดบรรจุสินค้า- หมายเลขทะเบียนแหล่งผลิต๑๓.๔ในกรณีส่งออกผลมะเขือเทศสดมายังราชอาณาจักรไทยโดยบรรจุในบรรจุภัณฑ์แยกเป็นกล่องไม่ได้มัดรวมกันต้องมีข้อความต่อไปนี้ EXPORT TO THAILANDปรากฏอย่างชัดเจนบนบรรจุภัณฑ์แต่ละกล่อง แต่อย่างไรก็ดีในกรณีบรรจุในบรรจุภัณฑ์ที่ถูกมัดรวมกันวางบนแท่นวางอนุญาตให้มีข้อความต่อไปนี้ EXPORT TO THAILANDปรากฏอย่างชัดเจนบนแต่ละด้านได้๑๓.๕ ผลมะเขือเทศสดที่จะส่งออกไปยังราชอาณาจักรไทยโดยมีการใช้บรรจุภัณฑ์ที่ทำจากไม้ต้องเป็นไปตามข้อกำหนดในมาตรฐานระหว่างประเทศว่าด้วยมาตรการสุขอนามัยพืชที่เกี่ยวข้องข้อ ๑๔ การตรวจส่งออก๑๔.๑ต้องสุ่มตรวจผลมะเขือเทศสดก่อนส่งออกตามกระบวนการที่เหมาะสมอย่างเป็นทางการ และต้องปราศจากศัตรูพืชกักกันตามที่ระบุไว้ในเอกสารแนบท้ายประกาศนี้๑๔.๒ในกรณีตรวจพบศัตรูพืชกักกันที่ระบุไว้ในเอกสารแนบท้ายประกาศนี้ผลมะเขือเทศสดทั้งหมดจะส่งออกไปยังราชอาณาจักรไทยได้ต่อเมื่อได้ดำเนินการกำจัดศัตรูพืชหรือขจัดศัตรูพืชเหล่านั้นให้หมดสิ้นแล้วข้อ ๑๕การรับรองสุขอนามัยพืช๑๕.๑ ต้องมีใบรับรองสุขอนามัยพืชซึ่งออกให้โดย NPPO กำกับมาด้วยโดยต้นฉบับใบรับรองสุขอนามัยพืชต้องแนบมาพร้อมกับสินค้าทุกครั้งที่ส่งไปยังราชอาณาจักรไทยและต้องระบุข้อความเพิ่มเติมดังต่อไปนี้The consignment of tomato fruit has been produced and prepared for export accordance with the conditions for import of tomato fruit from New Zealand to Thailand๑๕.๒ Tomato Potato Psyllid (Bactericera cockerelli)๑๕.๒.๑ถ้าผลมะเขือเทศสดได้จากมะเขือเทศซึ่งปลูกภายใต้การจัดการเชิงระบบตามเกณฑ์ปฏิบัติต้องระบุข้อความเพิ่มเติม ดังต่อไปนี้The consignment of tomato fruit has been produced under a systems approach for management of Bactericera cockerelli๑๕.๒.๒ถ้าผลมะเขือเทศสดได้รับการรมด้วยเมทธิลโบรไมด์ต้องระบุรายละเอียด ได้แก่อัตราความเข้มข้น อุณหภูมิ และระยะเวลาลงบนส่วนการกำจัดศัตรูพืชของใบรับรองสุขอนามัยพืชและต้องมีต้นฉบับใบรับรองการรมสารแนบมาพร้อมกับใบรับรองสุขอนามัยพืช๑๕.๓ ต้องระบุชื่อสามัญและชื่อวิทยาศาสตร์ของผลมะเขือเทศสดหมายเลขตู้ขนส่งสินค้าและหมายเลขผนึกปิดตู้ขนส่งสินค้า (สำหรับการขนส่งทางน้ำ)ในใบรับรองสุขอนามัยพืชข้อ ๑๖ การตรวจนำเข้า๑๖.๑ เมื่อผลมะเขือเทศสดมาถึงด่านนำเข้าในราชอาณาจักรไทยการตรวจนำเข้าจะดำเนินการหลังจากพนักงานเจ้าหน้าที่ได้ตรวจสอบยืนยันความถูกต้องของเอกสารทั้งหมดที่แนบมาพร้อมกับสินค้า๑๖.๒ พนักงานเจ้าหน้าที่จะสุ่มตัวอย่างผลมะเขือเทศสดและตรวจสอบเพื่อยืนยันว่ามีศัตรูพืชหรือไม่ถ้าตรวจพบศัตรูพืชมีชีวิตจะส่งตัวอย่างศัตรูพืชไปยังห้องปฏิบัติการเพื่อจำแนกชนิดและต้องกักผลไม้ไว้จนกว่าจะทราบผลจากห้องปฏิบัติการ๑๖.๓ ถ้ามีผลมะเขือเทศสดจำนวนน้อยกว่า ๑,๐๐๐ ผล ต้องสุ่มตรวจจำนวน ๔๕๐ ผล หรือสุ่มตรวจทั้งหมดถ้ามีจำนวนเท่ากับหรือมากกว่า ๑,๐๐๐ ผล ต้องสุ่มตรวจจำนวน๖๐๐ ผล๑๖.๔ในกรณีตรวจพบศัตรูพืชกักกันของราชอาณาจักรไทยตามที่ระบุไว้ในเอกสารแนบท้ายประกาศนี้ระหว่างการสุ่มตรวจผลมะเขือเทศสดต้องกำจัดศัตรูพืชเหล่านั้นด้วยวิธีที่เหมาะสม (ถ้ามีวิธีการกำจัด) ส่งกลับหรือทำลาย โดยผู้นำเข้าต้องเป็นผู้รับผิดชอบค่าใช้จ่าย๑๖.๕ในกรณีตรวจพบสิ่งมีชีวิตชนิดอื่นที่ไม่มีรายชื่อปรากฏในเอกสารแนบท้ายประกาศนี้ที่มีศักยภาพเป็นศัตรูพืชกักกันของราชอาณาจักรไทยต้องกำจัดศัตรูพืชเหล่านั้นด้วยวิธีที่เหมาะสม (ถ้ามีวิธีการกำจัด) ส่งกลับหรือทำลาย โดยผู้นำเข้าต้องเป็นผู้รับผิดชอบค่าใช้จ่ายกรมวิชาการเกษตรมีสิทธิระงับการนำเข้าจากช่องทาง การนำเข้านั้นเป็นการชั่วคราวจนกว่าการประเมินความเสี่ยงศัตรูพืชที่ตรวจพบนั้นได้ดำเนินการแล้วเสร็จ๑๖.๖ กรมวิชาการเกษตรมีสิทธิสั่งให้ส่งผลมะเขือเทศสดกลับหรือทำลายโดยผู้นำเข้าต้องเป็นผู้รับผิดชอบค่าใช้จ่ายถ้าพบกรณีใดกรณีหนึ่งดังต่อไปนี้เกิดขึ้น๑๖.๖.๑ ประตูตู้ขนส่งสินค้าปิดไม่สนิท๑๖.๖.๒ ผนึกปิดตู้ขนส่งสินค้าถูกทำลาย หรือถูกสับเปลี่ยนหรือหมายเลขไม่ตรงตามที่ระบุไว้ในใบรับรองสุขอนามัยพืช๑๖.๖.๓ ฉลากบนบรรจุภัณฑ์ไม่มี ไม่ถูกต้อง หรือไม่สมบูรณ์ข้อ ๑๗การประเมินกระบวนการส่งออก๑๗.๑ การส่งออกผลมะเขือเทศสดจากนิวซีแลนด์ไปยังราชอาณาจักรไทยจะเริ่มดำเนินการได้หลังจากที่กรมวิชาการเกษตรได้ทำการประเมินกระบวนการตรวจรับรองส่งออกแล้วเท่านั้นโดยนิวซีแลนด์ต้องเป็นผู้รับผิดชอบค่าใช้จ่ายทั้งหมด๑๗.๒ ในกรณีที่มีการระงับการนำเข้าหากกรมวิชาการเกษตรพิจารณาแล้วเห็นว่าการประเมินกระบวนการตรวจรับรองส่งออกมีความจำเป็นกรมวิชาการเกษตรอาจส่งพนักงานเจ้าหน้าที่เดินทางไปประเมินกระบวนการตรวจรับรองส่งออกในนิวซีแลนด์ก่อนจะตัดสินใจอนุญาตให้นำเข้าได้อีกต่อไปโดยนิวซีแลนด์ต้องเป็นผู้รับผิดชอบค่าใช้จ่ายทั้งหมดประกาศณ วันที่ ๒๓ กันยายน พ.ศ. ๒๕๕๘อนันต์ สุวรรณรัตน์อธิบดีกรมวิชาการเกษตร[เอกสารแนบท้าย]๑. รายชื่อศัตรูพืชกักกันของผลมะเขือเทศสดจากนิวซีแลนด์แนบท้ายประกาศกรมวิชาการเกษตร เรื่อง เงื่อนไขการนำเข้าผลมะเขือเทศสดจากนิวซีแลนด์พ.ศ. ๒๕๕๘(ดูข้อมูลจากภาพกฎหมาย)ปริยานุช/จัดทำ๓๐ ตุลาคม ๒๕๕๘ปริญสินีย์/ตรวจ๓๐ พฤศจิกายน๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๖๗ ง/หน้า ๔๑/๒๗ ตุลาคม ๒๕๕๘